หุ้นไทยครึ่งเช้าปิดบวกเกือบ 5 จุด
ตลาดหุ้นครึ่งเช้ากลับมาปิดที่ 692.62 จุด เพิ่มขึ้น 4.21 จุด หรือ 0.61 % มูลค่าการซื้อขาย 5,268.74 ล้านบาท
11 ก.พ. 2553

ตลาดหุ้นครึ่งเช้ากลับมาปิดที่ 692.62 จุด เพิ่มขึ้น 4.21 จุด หรือ 0.61 % มูลค่าการซื้อขาย 5,268.74 ล้านบาท
ตลาดหุ้นครึ่งเช้ามากเคลื่อนไหวในกรอบแคบแต่ยังสามารถไต่ขึ้นในแดนบวก แม้ต้องเผชิญกับมีแรงขายทำกำไรระหว่างทางบ้าง แต่ท้ายสุดตลาดกลับมาปิดที่ 692.62 จุด เพิ่มขึ้น 4.21 จุด หรือ 0.61 % มูลค่าการซื้อขาย 5,268.74 ล้านบาท
โดยเป็นไปในทิศทางเดียวกับภูมิภาคภาคที่ส่วนใหญ่ฟื้นตัว เพราะคลายความกังวลบางส่วนที่สหภาพยุโรปจะเข้ามาช่วยแก้ไขปัญหาหนี้สินของหลายประเทศในยูโรโซน ประกอบกับราคาน้ำมันดิบมีการปรับตัวขึ้นจากที่ค่าเงินเหรียญสหรัฐสหรัฐมีการอ่อนค่าลง
อย่างไรก็ตาม อาจมีปัจจัยกดดันการลงทุนจากกรณีธนาคารกลางสหรัฐ (เฟด) เริ่มใช้นโยบายการเงินตึงตัว ทั้งนี้เพื่อใช้เป็นทางหนึ่งในการถอนมาตรการกระตุ้นเศรษฐกิจออก และล่าสุดเบน เบอร์นันเก้เตรียมปรับขึ้นอัตราดอกเบี้ยมาตรฐานหรืออัตราดอกเบี้ยเงินกู้ที่เฟดเรียกเก็บจากธนาคารพาณิชย์ที่กู้ยืมโดยตรงจากเฟด ประกอบกับปัจจัยการเมืองในประเทศยังกดดันการลงทุนต่อเนื่อง 
หลักทรัพย์ที่มีการซื้อขายสูงสุดได้แก่ บริษัท บ้านปู (BANPU) ปิดที่ 546 บาท เพิ่มขึ้น 12 บาท บริษัท เจริญโภคภัณฑ์อาหาร (CPF) ปิดที่ 11.90 บาท เพิ่มขึ้น 0.30 บาท บริษัท ปตท. (PTT) ปิดที่ 217 บาท เพิ่มขึ้น 1 บาทธนาคารกสิกรไทย (KBANK) ปิดที่79.25 บาท ลดลง 0.50 บาท และธนาคารไทยพาณิชย์ (SCB) ปิดที่ 79.75 เพิ่มขึ้น 0.25 บาท